Нәзифә Кәримова

Нәзифә Кәримова, Нәзифә Харис кызы Кәримова (кыз фамилиясе Кашапова, 1947 елның 22 мае, ТАССР, Мамадыш районы, Арташ) — язучы һәм журналист. 1993 елдан Азатлык Радиосына Мәскәү татарлары тормышыннан хәбәрләр җибәреп тора. 1998 елдан «Татар-информ» мәгълүмат агентлыгының Мәскәүдәге хәбәрчесе. 1993 елдан Мәскәү «Татар зыялылары клубы»н (рәсми исеме — «Клуб интеллектуал») оештыручы Илсөяр Хәйруллина. Мәскәү зыялылары нигә берләшкән ? «Ватаным Татарстан», 29.11.2013. 1995 елдан Татарстан Язучылар берлеге әгъзасы. Татарстан Республикасының Атказанган мәдәният хезмәткәре (2000).

 Тәрҗемәи хәле 
200px|thumb|right|Азатлык Радиосы хәбәрчесе Н. Кәримова Мөхәммәт Миначевтан интервью ала
1947 елның 22 маенда Татарстан АССР Мамадыш районы Арташ авылында туган. Урта Кирмән мәктәбен тәмамлагач,  Алабуга шәһәрендә Татарстан республика мәдәни-агарту укуханәсендә (2013 елдан Алабуга мәдәният һәм сәнгать көллияте) белем ала. «Мәдәни-агарту эше белгече» дипломы белән Минзәлә районы Мәдәният йортына методист итеп җибәрелә, соңрак әлеге мәдәният йортының директоры булып эшли. 1969 елдан Бөтенсоюз иҗади эстрада сәнгате остаханәсендә (, Мәскәү) укый. БДУның татар теле һәм әдәбияты бүлеген тәмамлаган (1978).

 Иҗаты 
Берничә хикәясе Казанда русча «Запах мяты» (1976) җыентыгында дөнья күрә. Балалар әдәбияты өлкәсендә эшли. Хикәяләре, әкиятләре тупланган «Җәнлекләр кайта» китабы 1986 елда басыла. «Өермә» күмәк җыентыгына (1992) «Карурманнан чыккан юлчылар» повесте кертелгән. 2003 елда Мәскәүдә («Карурманнан чыккан юлчылар»), 2004 елда Казанда («Сагынасыңмы, дип сорыйлар») үз җыентыклары басылып чыга. 2017 елда «Йолдыз ява» (К.: Татмедиа. ISBN 978-5-85247-910-5) китабы дөнья күрә. Драматургия өлкәсендә дә каләмен сынап карый: Чаллы татар театрында «Үп мине, Зәйтүнә!» пьесасы куела. Н. Кәримова тәрҗемәсендә төрек язучысы Азиз Несинның «Эт койрыгы» (1991) хикәяләр җыентыгы дөнья күрә. Нәзифә Кәримова шигырьләренә җырлар язылган : «Бер күрешү үзе бер гомер», «Без татарлар», «Без уяндык», «Соңлады язлар», «Алтыны»м һ. б.

 Бүләкләре, мактаулы исемнәре 
 1993 ― Татарстан Язучылар берлегенең Ш. Маннур исемендәге әдәби премиясе
 1993 ― Татарстан журналистларының «Бәллүр каләм» бүләге 
 2000 ― Татарстан Республикасының Атказанган мәдәният хезмәткәре
 2026 ― Фатих Хөсни исемендәге премияРузилә Мөхәммәтова.  Ркаил Зәйдулла: «Премиясе булмау премия алу өчен дәлил түгел. Минем әнинең дә премиясе юк». Интертат, 31.01.2026
 Гаиләсе 
Ире — язучы, тәрҗемәче Илгиз Мостафа улы Кәримов (1942―2009). Балалары: кызы Айгөл, улы Нияз.

 Искәрмәләр 

 Әдәбият 
 Әдипләребез: биобиблиографик белешмәлек. 2 томда (төзүчеләре Р. Н. Даутов һәм Р. Ф. Рахмани).  К.: ТКН, 2009.
 Кайда да йөрәктә. Татарстаннан читтә яшәүче татар әдипләренең иҗаты (төзүчеләр И. М. Ибраһимов,  Р. Г. Хәннанов; кереш сүз Р. З. Закиров). К.: «Идел-Пресс», 2012. ISBN 978-5-85247-611-1

 Сылтамалар 

  Нәзифә Кәримова.  «Әдипләр» (Әхмәт Дусайлының шәхси порталы)
 Ринат Хәйруллин.  Мамадышта күренекле шәхес Нәзифә Кәримованың иҗат кичәсе узды.  «Нократ», 20.07.2017

 Моны да карагыз 

Төркем:Татар язучылары
Төркем:Татар журналистлары
Төркем:Татарстан язучылар берлеге әгъзалары
Төркем:Башкорт дәүләт университетын тәмамлаучылар
Төркем:Алабуга мәдәният укуханәсен тәмамлаучылар
Төркем:Азатлык радиосы журналистлары
Төркем:Татарстанның атказанган мәдәният хезмәткәрләре
Төркем:Шәйхи Маннур премиясе лауреатлары
Төркем:Мостай Кәрим
Төркем:«Бәллүр каләм» бәйгесе җиңүчеләре
Төркем:Фатих Хөсни премиясе лауреатлары